De toles maneres, lo que de verdá nun funciona ye la dixebra. Un exemplu qu'esta tarde llamóme munchu l'atención, ye'l del partíu escocés Solidarity, fundáu por dos ex parlamentarios del Partíu Socialista Escocés. Anque nun algamaron escañu, el partíu nuevu triplicó los votos del orixinal. Eso sí, malapenes sumaron los dos 50.000 votos, cuando en 2003 algamaron cásique 130.000 y seis diputaos. El líder de Solidarity, Tommy Sheridan, tien munchu carisma, tantu, que paez que se pasó de vueltes y acabó nel Gran Hermano pa famosos de Gran Bretaña porque "necesitaba'l dineru". Equí lu tenéis nun videu electoral, desplicando col so marcáu acentu el programa del so partíu.